**Debreceni Egyetem Gazdaságtudományi Kar**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Debreceni Egyetem Gazdaságtudományi Kar
Kereskedelem és Marketing Intézet, Marketing Tanszék

tanársegéd**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A munkavégzés helye:**

Hajdú-Bihar megye, 4032 Debrecen, Böszörményi út 138.

**A munkakörbe tartozó, illetve a vezetői megbízással járó lényeges feladatok:**

Az intézet/tanszék gondozásába tartozó tárgyak előadásainak és szemináriumainak megtartása marketing témakörben, szakdolgozatok témavezetése. Részvétel az Intézet és a Kar hazai és a nemzetközi tudományos kutatási tevékenységében. Pályázatokon és tudományos kutatómunkában való részvétel, az eredmények folyamatos publikálása. Intézeti rendezvények előkészítése és lebonyolítása Intézet kezelésébe tartozó folyóiratok szerkesztése.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

* Egyetem,
* tudományos eredmények publikálása
* szakmai közéletben aktív részvétel
* doktori képzés megkezdése
* Microsoft Office programcsomag ismerete
* oktatási segédanyagok kidolgozásában való részvétel
* egy idegen nyelvből középfokú komplex nyelvvizsga

**A pályázat elbírálásánál előnyt jelent:**

* kiadványszerkesztő és – tördelő szoftver ismerete
* Élelmiszergazdaság és marketing szakirányú végzettség
* PhD fokozat
* másik idegen nyelv ismerete
* SPSS 22.0 For Windows, matematikai-statisztikai elemző szoftver ismerete

**Elvárt kompetenciák:**

* jó kommunikációs és előadói képesség,
* rugalmasság,
* elemzőkészség,

**A pályázat részeként benyújtandó iratok, igazolások:**

* eddigi oktató- és tudományos munkájának ismertetése
* publikációs tevékenység
* tudományos fokozatot, végzettséget, idegennyelv-ismeretet igazoló dokumentumok fénymásolata
* nyilatkozatot arról, hogy a pályázó hozzájárul ahhoz, hogy pályázati anyagát a vonatkozó jogszabályok és a Debreceni Egyetem Szervezeti és Működési Szabályzata szerint erre jogosult bizottságok, testületek és személyek megismerjék
* szakmai önéletrajz
* külső pályázónál három hónapnál nem régebbi hatósági erkölcsi bizonyítványt (nem szükséges hatósági bizonyítvány benyújtása abban az esetben, ha az egyetemmel korábban fennállt megbízási vagy foglalkozási jogviszonyára tekintettel már igazolta és a korábbi jogviszonya megszűnése óta legfeljebb hat hónap telt el)

**A munkakör betölthetőségének időpontja:**

A munkakör legkorábban 2017. szeptember 1. napjától tölthető be.

**A pályázat benyújtásának határideje:** 2017. augusztus 15.

**A pályázatok benyújtásának módja:**

 Postai úton, a pályázatnak a Debreceni Egyetem Gazdaságtudományi Kar címére történő megküldésével (4002 Debrecen, Pf. 400 DE GTK Dékáni Hivatal, írásban, két példányban. ). Kérjük a borítékon feltüntetni a pályázati adatbázisban szereplő azonosító számot: KCHR/9208/2017 , valamint a munkakör megnevezését: tanársegéd.

 Személyesen: DE GTK Dékáni Hivatal, Hajdú-Bihar megye, 4032 Debrecen, Böszörményi út 138. Magház II. em.211. szoba .

**A pályázat elbírálásának módja, rendje:**

Véleményező bizottság, kari tanács

**A pályázat elbírálásának határideje:** 2017. augusztus 31.

**A pályázati kiírás további közzétételének helye, ideje:**

DE GTK honlapja - 2017. július 28.

Debreceni Egyetem honlapja - 2017. július 28.

DE hirdetőtáblája - 2017. július 28.